Visor do Sistema Solar
O visor do Sistema Solar
Visor do Sistema Solar
Esta ferramenta presenta un modelo do noso sistema solar visto desde arriba. O Sol debúxase como un punto amarelo no centro do diagrama e as órbitas dos planetas debúxanse como elipses coas formas e orientacións correctas. A posición actual de cada planeta na súa órbita debúxase cun punto de cor xunto cunha lenda. O visor pódese alonxar e achegar coas teclas + e - e pódese volver a centrar coas teclas das frechas ou premendo dúas veces calquera parte da xanela co rato. Tamén se pode centrar nun planeta coas teclas 0–9 (0 é o Sol, 9 é Plutón). Ao se centrar nun planeta, este será seguido segundo pasa o tempo na ferramenta.
O Visor do Sistema Solar ten o seu propio reloxo, independente do reloxo da xanela principal do . Hai un selector de paso de tempo aquí semellante ao da barra de ferramentas da xanela principal. Porén, este control ten por omisión un paso de tempo de 1 día) para que se poidan ver os movementos dos planetas) e comeza co reloxo detido cando se abre a ferramenta.
O modelo actual empregado para a órbita de Plutón só é bon para datas 100 anos arredor da data actual. Se deixas que o reloxo do Sistema Solar avance alén deste intervalo verás que Plutón se comporta de xeito moi estraño! Ten en conta esta limitación, que nós tentaremos mellorar o modelo orbital de Plutón pronto.